17.11.2021

**Коми Республика прӧверитіс 2022 воӧ Мача хоккейысь мирса чемпионатын участвуйтысьяслысь позицияяссӧ**

Сыктывкарын прӧйдитіс Комилӧн юркарын мужичӧй командаяс пӧвстын Мача хоккейысь мирса чемпионат кежлӧ дасьтысьӧм серти сӧвещание.

Сӧвещаниесӧ нуӧдіс Коми Республикаса Веськӧдлан котырӧн Юрнуӧдысьӧс Медводдза вежысь Игорь Булатов. Дасьтысьӧм йылысь сёрниӧ видеосвязь пыр пырӧдчисны Россияса спорт министерствоӧс да Россияса мача хоккейысь федерацияӧс петкӧдлысьяс.

«Миянлы колӧ ӧтув уджавны мирса чемпионат кежлӧ дасьтысигӧн артмӧм юалӧмъяс серти. Регионса, Россияса спорт министерствоса да федерацияса кывкутысь йӧзлы колӧ топыдджыка уджавны ӧта-мӧдкӧд», – тӧдчӧдіс Игорь Булатов.

Коми Республикаса вынйӧр сӧвмӧдан да спорт министр Наталья Карина юӧртіс сы йылысь, кыдзи дасьтысьӧны мирса чемпионат кежлӧ. Республиканскӧй стадион дась ордйысьӧмъяс кежлӧ. Решитӧма безопасносьт, логистика да медицинаӧн могмӧдӧм серти юалӧмъяссӧ.

«Волонтёръяслы, техническӧй службаяслы индӧма уджсӧ. Гӧсьтъяслы да участвуйтысьяслы бронируйтӧма оланін да сёянін, лӧсьӧдӧма медиаплан да мероприятиеӧн паськыда тӧдмӧдан план. Мунӧ уджъяс вӧчӧм, услугаяс сетӧм, чемпионатса символикаӧн вузӧс вӧчӧм да вайӧм серти сёрнитчӧмъяс кырымалан удж», – юӧртіс министр.

«В» группаса матчьяс вылӧ видзӧдысьясӧс кутасны лэдзны дон босьттӧг, «А» группаса ворсӧмъяс вылӧ мыйкӧ мында билет вузаласны мирса чемпионатлӧн официальнӧй сайт пыр.

«Чемпионатӧдз коли зэв этша кад. Ми уджалам быд здук. Колӧ вӧчны унатор став нырвизь серти. Ми вӧчам ставсӧ, медым нуӧдны мирса чемпионатсӧ вылыс тшупӧдын», – кывкӧрталіс Наталья Карина.

Оргкомитетлӧн бӧртасъяс серти лӧсьӧдӧма тшӧктӧмъяслысь сёрнигижӧд. Игорь Булатовлӧн вӧзйӧм серти мӧд аддзысьлӧмыс лоӧ ӧшым тӧлысьлӧн медводдза декаданас.

«Ми корам Сыктывкарӧ федерация петкӧдлысьясӧс да Мача хоккейысь войтыркостса федерацияса президент Борис Иванович Скрынникӧс. Медым найӧ вермисны аддзысьны миянкӧд очнӧя да асланыс синъясӧн донъявны мирса чемпионат кежлӧ дасьтысьӧмсӧ. Гашкӧ, сетны сӧветъяс либӧ вӧзйӧмъяс», – шыӧдчис Коми Республикаса Веськӧдлан котырӧн Юрнуӧдысьӧс Медводдза вежысь Игорь Булатов.

Казьтыштам, Мача хоккейысь мирса чемпионатыс лоӧ 2022 вося тулыснас. Медвына сборнӧйяс кутасны вермасьны Сыктывкарса медшӧр спорт арена вылын – выльмӧдӧм Республиканскӧй стадион вылын.

17.11.2021

Республика Коми сверила позиции всех участников подготовки к Чемпионата мира по хоккею в 2022 году

В Сыктывкаре состоялось совещание по подготовке к проведению Чемпионата мира по хоккею с мячом среди мужских команд в столице Коми.

Совещание провел первый заместитель Председателя Правительства Коми Игорь Булатов. По видеосвязи в обсуждении вопросов подготовки к соревнованиям участвовали представители Министерства спорта России и Федерации хоккея с мячом России.

«Нам необходимо совместными усилиями решить вопросы, которые у нас есть на сегодня в рамках подготовки к чемпионату мира. Важно усилить взаимодействие между всеми участниками процесса. Это касается не только ответственных лиц внутри региона, но и министерства спорта России и федерации», - отметил Игорь Булатов.

Министр физической культуры и спорта Коми Наталья Карина рассказала о проведенной работе по подготовке к чемпионату мира. Республиканский стадион готов к проведению соревнований. Решены вопросы с безопасностью, логистикой и медицинским обслуживанием.

«Определены направления деятельности волонтеров, технических служб. Забронированы места проживания и питания гостей и участников, сформирован медиаплан и план продвижения. Ведется работа по заключению договоров на оказание работ, услуг, изготовление и поставку товаров с символикой чемпионата», - проинформировала министр.

Вход зрителей на матчи группы «В» будет свободный, а на игры группы «А» планируется частичная продажа билетов через официальный сайт чемпионата мира.

«Времени до чемпионата все меньше. Поэтому мы не расслабляемся ни на секунду. Работы еще достаточно по каждому из направлений. С нашей стороны будет сделано всё, чтобы провести чемпионат мира в Сыктывкаре на высоком уровне», - резюмировала Наталья Карина.

По итогам оргкомитета сформирован протокол поручений. По предложению Игоря Булатова следующая встреча состоится в первую декаду декабря.

«Мы приглашаем в Сыктывкар представителей федерации и лично президента Международной Федерации хоккея с мячом Бориса Ивановича Скрынника. Чтобы с нами встретиться здесь в очном формате и своими глазами оценить подготовку к чемпионату мира. Возможно, дать свои советы или внести предложения», - обратился первый заместитель Председателя Правительства Коми Игорь Булатов.

Напомним, проведение Чемпионата мира по хоккею с мячом запланировано на весну 2022 года. Соревнования сильнейших сборных пройдут в Сыктывкаре на главной спортивной арене – обновлённом Республиканском стадионе.

2146

Королева